बीबीसी खेल संवाददाता के अनुसार बेकम ने एमएलएस के लिए मियामी पर नजरें गड़ा दी हैं. हालांकि डील को अंतिम रूप लेना अभी बाकी है.माना जा रहा है कि बेकम एमएलसी में मियामी फ्रेंचाइजी 25 मिलियन डॉलर में ख़रीद सकते हैं.माना जा रहा है कि वर्ष 2007 में बेकम का लॉस एंजेलेस गैलेक्सीसे खेलना इसी कवायद का एक हिस्सा था.उन्हें गैलेक्सी से करार करने की एवज़ में बहुत मोटा वित्तीय पैकेज मिला था. बेकम की अगुवाई में लॉस एंजेलेस गैलेक्सी ने दो खिताब जीते थे.कहा जा रहा है कि दुनिया के 12 बड़े वित्तीय संगठन बेकमके संपर्क में हैं, क्योंकि नए अभियान और खिलाड़ियों को वेतन देने के लिए उन्हें फ़ंड जुटाने की ज़रूरत होगी.मेनचेस्टर यूनाइटेड, रियाल मैड्रिड और एसी मिलान के पूर्व स्टार को फ़ंड के रूप में कई सौ मिलियन डॉलर जुटाने होंगे.एक लंबे करियर के बाद इंग्लैंड टीम के पूर्व कप्तान बेकम ने इस साल मई में फ़्रांस की टीम पेरिस सेंट जर्मेन की ओर से खेलकर संन्यास ले लिया था.फ़िलहाल अमरीकी मेजर लीग सॉकर में 19 टीमें हैं. वर्ष 2020 तक लीग में टीमों की संख्या बढ़ाकर 24 किए जाने की संभावना है.मैनचेस्टर सिटी और बेसबॉल टीम न्यूयॉर्क यंकीज मिलकर वर्ष 2015 में न्यूयॉर्क एफ़सी के नाम से नई टीम लांच करने वाले हैं, जो एमएलसी की 20वीं टीम होगी.एएफ़पी न्यूज़ एजेंसी के अनुसार मियामी ही बेकम की पहली पसंद होगा. ये डील दिसंबर तक तय होनी है.जून में बेकम ने मियामी के कई स्टेडियमों का दौरा किया था, जिसमें मियामी डॉल्फिन क्लब का सन लाइफ स्टेडियम और फ़्लोरिडा इंटरनेशऩल यूनिवर्सिटी स्टेडियम शामिल थे.इसी दौरे में वह मियामी के मेयर कार्लोस गिमनेज से मिले. साथ ही ब्राइटस्टार कम्यूनिकेशंस के अरबपति बोलिवियाई मालिक मार्सेलो क्लाउर से बातचीत की.क्लाउर ने वर्ष 2009 में मियामी में एमएलएस टीम ख़रीदने की नाकाम कोशिश की थी. अब वह एमएलसी वेंचर में बेकम के पार्टनर बन सकते हैं.मियामी के एक अख़बार 'मियामी हेराल्ड' ने इस महिने के शुरू में रिपोर्ट छापी थी कि बेकम और क्लाउर साथ मिलकर काम कर रहे हैं. उनकी बातचीत आशाजनक ढंग से प्रगति पर है लेकिन कुछ फ़ाइनल नहीं हुआ है.हेरल्ड ने ये भी छापा कि बेकम को इस फ़्रेंचाइजी को खरीदने में इतालवी फाइनेंसर अलेक्सांद्रो बुटीनी से चुनौती मिल सकती है.बुटीनी ने मियामी एमएलएस फ्रेंचाइजी की नीलामी के मद्देनजर एक वेबसाइट एमआईए4एमएलएस डॉट कॉम बनाई हुई है, ताकि वो खेल प्रशंसकों की दिलचस्पी जगा सकें.उन्होंने युनिवर्सिटी ऑफ मियामी स्कूल ऑफ आर्किटेक्चर को क्लब के नए स्टेडियम के डिज़ाइन बनाने का ज़िम्मा भी सौंपा है.



बेकम के क्लब खरीदने की चर्चाओं के बीच मियामी के मेयर गिमनेज ने मंगलवार को एक बयान जारी किया.उन्होंने कहा, ''अभी हमारे पास कोई आधिकारिक सूचना नहीं है कि बेकम ने मियामी को नई एमएलएस फ़्रेंचाइजी के लिए चुना है. ''वैसे मियामी की टीम 'द फ़्यूजन' कभी एमएलएस में हिस्सा रही है लेकिन चार सीजन बाद ही उसने बिस्तर बोरिया बांध लिया.(बीबीसी हिन्दी के एंड्रॉएड ऐप के लिए



 यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)